《水调歌头》
清代·袁绶

知己最能得，况复本连枝。襟怀磊落相似，真伪任人嗤。

两载花吟月醉，犹记围炉煮雪，赋茗斗新词。行雁聚还散，重见在何时。

霜飙紧，衰草尽，夕阳微。离筵相对无语，别绪乱如丝。

此去乌亭鹭堠，珍重风餐水宿，眠食自扶持。逢鲤寄芳讯，早慰倚闾思。

作者简介：浙江钱塘人，字紫卿。袁枚孙女。幼读祖父诗，辄怡然意开。所为诗沉著痛快，无闺阁气。有《簪芸阁诗稿》。